Daɣen assaḍ s timmad-is yefka-d deg yiwet n tefyirt i d-yura deg tebrat is-iceyyaɛ i umaru, yessebgen-d leḥmala-ines i teqcict nniḍen tin akken iwala deg wass n lɛid i deg i d-yenna deg wawal-is : -Ihi, ay ameddakel tecfiḍ taqcict-nni iwalaɣ deg wass n lɛid akked wussan i dyernan meqbel zwaǧ-iw, mlaleɣ-tt-id kra n yiseggasen umbaɛd. Yufa-aɣ-d lḥal n ɛedda krad n yiseggasen segmi inelli abazar[] Ur uminaɣ ara iman-iw mi walaɣ taqcict tabriruct tuɣal d yiwet n tlemẓit seg wansi i d-ineqqel sser akked cbaḥa. Am uzeqqur azuran yerkan yegnen deg wul-iw, ḥulfaɣ i qawsas i iɛencen seg wacḥal-aya ɣef tudert-iw mi tessefsi s tmeɣliwin-is tileqqaqin. Deg yiwen umecwar walaɣ zdat-i ayen yark ssfalteɣ di tmeddurt-iw yessan ar imiren ḥala s terẓeg.